Ritratt: Flickr.com / commons.wikimedia.org/  Ingredjenti 600g mqarrun basla mdaqqsa sinna tewm 200g kapuljat tal-majjal 200g kapuljat taċ-ċanga 100g bejken 100g fwied taċ-ċanga 2 bajdiet 50g piżelli mgħarfa kunserva 2 laned polpa tat-tadam nofs kuċċarina oregano 100g ġobon tal-ħakk nofs kikkra ħalib żejt bżar Metodu Sajjar l-imqarrun u ħallih ftit wieqaf. Qatta' l-basla, it-tewma u aqli fi ftit żejt. Żid l-ikkapuljat tal-majjal u taċ-ċanga, il-bejken imqatta' rqiq, il-fwied f'biċċiet zgħar u l-kunserva. Tektek fuq in-nar għal madwar 10 minuti. Żid ftit bżar, l-oregano u t-tadam u kompli sajjar għal nofs siegħa. Ħallat din iz-zalza mal-għaġin, żid il-piżelli, il-bajd, il-ħalib u l-ġobon tal-ħakk. Aħmi fil-forn sakemm il-wiċċ tal-imqarrun jieħu l-kulur.